Кладница за студено - мицел на зърно - H35z
Мицел на зърно /
Големина на опаковката 6 литра - 16.00 лв. 3 литра - 13.00 лв.
6 литра мицел - за посявка на 200 кг. субстрат
3 литра мицел - за посявка на 100 кг. субстрат
Мицелът е стерилен, отгледан е и се съхранява в патентована полипропиленова опаковка Microsac® снабдена с филтри. Гарантираме висока жизненост, дори след 4 месеца съхранение в хладилник.
Характеристика на щам H35z - кладница за студено - Pleurotus Ostreatus
Мицел за сиво-кафява кладница с плодно тяло със среден размер от 5 до 10 см. Отлична за съхранение в прясно състояние, както и консервирана. Плододава при температура на въздуха 10-18°С.
Мицел с висока жизненост на склад или произведен по поръчка. Стандартния срок за производство на мицела по поръчка е от 3 до 6 седмици.
Мицелът е отгледан върху пшеница, подходящ за посявка на субстрат и дървени трупи.
Пшеницата е отгледана в България и не съдържа ГМО.
Необходимо е да разполагате с качествен субстрат, предназначен специално за отглеждане на кладница или дървени трупи на широколистно дърво.
За най-добри резултати отглеждайте кладница в затворени помещения и спазвайте точно инструкциите за култивация, които ще получите заедно с мицела. Отглеждането върху дървени трупи може да става на открито.
сиво-кафява
6 литра, 3 литра
Направа на субстрат за кладница и отглеждане по интензивен метод
Oписаният метод за направа на субстрат е подходящ за любители, които ще отглеждат кладница в малки количества. Ферми, които ще произвеждат повече от 300 кг. субстрат наведнъж е желателно да използват камера за пастьоризация с прегрята пара.
Методът е подходящ за следните видове кладница:
Всички щамове за студено, хладно и топло - Pleurotus Ostreatus
Кафява кладница за топло - Pleurotus Pulmonarius
Жълта кладница за топло - Pleurotus Citrinopileatus
Розова кладница за топло - Pleurotus Salmoneostramineus
Да не се използва за направа на субстрат и отглеждане на кралска кладница - Pleurotus Eryngii.
Състав на субстрата
Основни съставки – от 78 до 98 %: Различни видове слама – пшенична, ръжена, овесена, оризова, дървесен прах и стърготини (талаш) от широколистни дървета (дъб, бук, топола, върба и др.), сухи отпадъци от захарна тръстика, обелки от слънчоглед, овес, пшеница, хартиени отпадъци. Използвайте достъпни за вас суровини и ако желаете смесвайте различни такива за направата на субстрата.
Добавки за повишаване на добива – от 10 до 20 %: смлени зърнени култури (сърцевина + обвивка) – пшеница, ръж, овес, ечемик
Минерали – от 2 до 3 %: креда (CaCO3)
Смесване на съставките
Смесете старателно основните съставки и добавките (без кредата).
Термична обработка (пастьоризация)
Сложете готовата смес в метален съд, напълнете с вода и загрейте докато тя заври. Поддържайте водата вряща е продължение на 60-90 минути.
Извадете субстрата от водата и го сложете в съдове с дупки на дъното – това ще позволи на водата да се отцеди. Субстратът е готов, когато температурата му спадне под 25 градуса. Важно е охлаждането да се извърши в чисто помещение, тъй като съществува риск от зараза с патогени (бактерии или спори на плесени) на вече пастьоризирания субстрат.
Определяне на правилната влажност
Вземете малко субстрат в шепа и го стиснете без да прилагате голямо усилие. При правилна влага от 65-68% между пръстите ще се образуват множество капки, които трябва да паднат на земята. Ако потече струйка вода влагата е прекалено висока и се налага да оставите субстрата да се отцеди още няколко часа. Ако не се образуват капки значи влагата е ниска и се налага да добавите преварена вода до достигане на правилната влага.
След като се уверите, че субстрата е с правилната влага добавете кредата и разбъркайте старателно.
Ако разполагате с pH метър можете да го измерите. Оптимално pH трябва да е от 6,5 до 7,5.
Посявка на мицела
В чисто помещение смесете 2 до 3 кг мицел с 100 кг. готов субстрат. Напълнете посетия субстрат в полиетиленови чували, които предварително сте надупчили. За чувал с 10 кг. субстрат са нужни 20 до 30 малки дупки (3-5мм), разположени на дъното и отстрани. Дупките ще осигурят аерация за развиващия се мицел.
Поставете готовите чували в стая за инкубация и поддържайте нужните условия според щама, който сте закупили. След колонизация на целия обем на субстрата направете 10 до 12 разреза отстрани (за чувал с 10 кг. субстрат), за да осигурите място за образуване на примордия. Разрезите направете като разрежете найлона с остър нож. Дължината им да бъде 6-8 см.
За да стимулирате началото на плододаването намалете температурата и увеличете въздушната влага. След 3-4 дни повишете температурата до подходящата според щама, който сте закупили, като запазите високата въздушна влажност. От 5 до 14 дни след направата на разрезите и промяната на условията ще започне образуването на примордия. Желателно е с растежа на гъбите да намалите въздушната влага и температурата, което ще повиши качеството им.
След като сте обрали гъбите от първа вълна почистете внимателно местата от където сте ги откъснали, за да се открие свеж мицел. Повишете въздушната влага и температурата.
В зависимост от щама след 5-14 дни, ще изникнат нови гъби.
Трета, Четвърта и Пета вълна
Повторете стъпките, описани по-горе, за да отгледате следващите вълни.
Особености на щам H35z - мицел за кладница за студено - Pleurotus Ostreatus
бързорастящa
сиво-кафяви плодни тела, от 5 до 10 см.
отлични за съхранение в прясно състояние, както и консервирани
подходяща за отглеждане върху дървени трупчета
250 до 400 гр. гъби от килограм свеж субстрат
3-4 вълни през 7-14 дни
Вид: слама, дървесни стърготини
Термична обработка:
пастьоризация – 4-8 часа при 75- 65°С
Опаковки след термичната обработка:
5-15 кг. PE или HDPE торби – перфорирани през 10-15 см.
PE или HDPE ръкав с диаметър макс. 35 см. и неограничена дължина - перфориран през 10-15 см.
Посевна норма: 2-3% мицел
Развитие на мицела
Температура в помещението: 20-22°С
Температура на субстрата: 25-30°С
Продължителност: 18-22 дни
Стимулиране на плододаването
Температура в помещението: 8-14°С
Относителна влажност: 90-95%
Условия на плододаване
Температура в помещението: 10-18°С
Относителна влажност: 85-90%
СО2: <1 000 ррm
Светлината: 1 000-1 500 lux
Кралска кладница - мицел на зърно – E32
Кладница за студено - мицел на зърно – 2191
Кладница за студено без спори - мицел на зърно - 2140
Кладница за хладно - мицел на зърно - H17
Кладница за хладно - мицел на зърно – H01
Кладница за хладно - мицел на зърно - H14
Кладница за топло - мицел на зърно – H35L
Кафява кладница за топло - мицел на зърно